《诗送读易堂张碧窗之扬》
宋代·陈著

占得资身话柄高，六鳌岛上足逍遥。
南风又送飞霞佩，北道相期明月桥。
要坐虎皮专说易，肯携凤侣共吹箫。
此行直上青霄去，不比闲缠鹤背腰。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。